สัตว์ประหลาด (ภาพยนตร์)

สัตว์ประหลาด! หรือ Tropical Malady เป็นภาพยนตร์เรื่องยาวเรื่องที่สี่ของ อภิชาติพงศ์ วีระเศรษฐกุล ออกฉายครั้งแรกในสายการประกวด ที่เทศกาลภาพยนตร์เมืองคานส์ ประเทศฝรั่งเศส ครั้งที่ 57 ประจำปี 2004 และได้รับการวิพากษ์วิจารณ์อย่างหนักในหมู่ผู้ชม  และนักวิจารณ์ แต่ภาพยนตร์กลับได้รับรางวัล  Prix du Jury  (Jury Prize - ขวัญใจกรรมการ) ซึ่งมีเควนติน แทแรนติโนเป็นประธาน   นับเป็นภาพยนตร์ไทยเรื่องแรกที่ได้เข้าประกวดในสายหลัก และได้รับรางวัลใหญ่ 

สัตว์ประหลาด! เป็นเรื่องราวเป็นสองส่วน ส่วนแรกเป็นเรื่องเกี่ยวกับความรักของเกย์สองคน คือ โต้ง (ศักดา แก้วบัวดี) ลูกจ้างโรงน้ำแข็ง กับ เก่ง พลทหารหนุ่ม  (บัลลพ ล้อมน้อย) ส่วนหลังเป็นเรื่องราวที่ต่างกันโดยสิ้นเชิง เป็นเรื่องลี้ลับเชิงนิทาน เกี่ยวกับการตามล่าในป่าทึบระหว่างนายพราน กับเสือสมิง ที่เคยกินคน และมีวิญญาณของเหยื่อที่ถูกกินสิงอยู่

หลักจากได้รับรางวัลที่เมืองคานส์ ภาพยนตร์สัตว์ประหลาด! มีโอกาสได้เข้าฉายในประเทศไทยแบบจำกัดโรง เป็นเวลา 10 วัน

อ้างอิง

แหล่งข้อมูลอื่น
 สัตว์ประหลาด! จาก สยามโซน
 10 อันดับสัตว์ประหลาดในนิยายที่อยู่บนโลก

ภาพยนตร์ไทย
ภาพยนตร์โดยจีเอ็มเอ็มพิคเจอร์
ภาพยนตร์ที่กำกับโดย อภิชาติพงศ์ วีระเศรษฐกุล
ภาพยนตร์ที่ออกฉายในปี พ.ศ. 2547
ภาพยนตร์เกี่ยวกับความหลากหลายทางเพศ
ภาพยนตร์นอกกระแส
ภาพยนตร์แอลจีบีทีไทย